ਜ਼ਮੀਰ ਅਖਤਰ ਨਕਵੀ
ਸਈਅਦ ਜ਼ਮੀਰ ਅਖਤਰ ਨਕਵੀ (ਉਰਦੂ: علامہ ڈاکٹر سید ضمیر اختر نقوی) ਜਿਸਨੂੰ ਜ਼ਮੀਰ ਹਸਨ ਨਕਵੀ ਵੀ ਕਿਹਾ ਜਾਂਦਾ ਹੈ, ਇੱਕ ਪਾਕਿਸਤਾਨੀ ਲੇਖਕ, ਕਵੀ ਅਤੇ ਧਾਰਮਿਕ ਵਿਦਵਾਨ ਸੀ ਜੋ ਲਖਨਊ, ਬ੍ਰਿਟਿਸ਼ ਭਾਰਤ ਵਿੱਚ ਪੈਦਾ ਹੋਇਆ ਸੀ ਅਤੇ 1967 ਵਿੱਚ ਪੱਕੇ ਤੌਰ 'ਤੇ ਕਰਾਚੀ, ਪਾਕਿਸਤਾਨ ਵਿੱਚ ਚਲਾ ਗਿਆ ਸੀ। 

ਉਹ ਇੱਕ ਵਿਦਵਾਨ, ਲੇਖਕ ਅਤੇ ਖੋਜਕਾਰ ਸੀ ਅਤੇ ਉਸਨੇ ਧਰਮ ਅਤੇ ਕਵਿਤਾ 'ਤੇ ਕਈ ਕਿਤਾਬਾਂ ਲਿਖੀਆਂ ਸਨ। ਉਹ ਅਨੀਸ ਅਕੈਡਮੀ ਦੇ ਮੁਖੀ ਹੋਣ ਤੋਂ ਇਲਾਵਾ ਅਲ ਕਲਾਮ ਮੈਗਜ਼ੀਨ ਦਾ ਸੰਪਾਦਕ ਸੀ।

ਸਿੱਖਿਆ
ਉਸਨੇ ਗ੍ਰੈਜੂਏਸ਼ਨ ਤੱਕ ਲਖਨਊ ਵਿੱਚ ਪੜ੍ਹਾਈ ਕੀਤੀ। ਉਸਨੇ ਹੁਸੈਨ ਸਕੂਲ ਲਖਨਊ ਤੋਂ ਦਸਵੀਂ ਅਤੇ ਸਰਕਾਰੀ ਜੁਬਲੀ ਕਾਲਜ ਲਖਨਊ ਤੋਂ ਇੰਟਰਮੀਡੀਏਟ ਕੀਤੀ। 

ਉਸਨੇ ਆਪਣੀ ਪੋਸਟ ਗ੍ਰੈਜੂਏਟ ਡਿਗਰੀ ਸ਼ੀਆ ਕਾਲਜ ਲਖਨਊ ਤੋਂ ਪ੍ਰਾਪਤ ਕੀਤੀ।

ਕਿਤਾਬਾਂ
ਉਸਨੇ ਉਰਦੂ ਸ਼ਾਇਰੀ, ਇਸਲਾਮੀ ਇਤਿਹਾਸ, ਸਾਹਿਤ, ਸੱਭਿਆਚਾਰ, ਧਰਮ, ਦਰਸ਼ਨ, ਸਮਾਜ ਸ਼ਾਸਤਰ, ਵਿਗਿਆਨ, ਭਾਸ਼ਣ, ਭਾਸ਼ਾਵਾਂ, ਪੱਤਰਕਾਰੀ, ਕਰਬਲਾ ਦੀਆਂ ਘਟਨਾਵਾਂ ਅਤੇ ਵਰਤਮਾਨ ਮਾਮਲਿਆਂ ਸਮੇਤ ਵੱਖ-ਵੱਖ ਵਿਸ਼ਿਆਂ 'ਤੇ 300 ਤੋਂ ਵੱਧ ਕਿਤਾਬਾਂ ਲਿਖੀਆਂ।

ਮੌਤ
ਲੰਬੀ ਬਿਮਾਰੀ ਤੋਂ ਬਾਅਦ ਦਿਲ ਦਾ ਦੌਰਾ ਪੈਣ ਕਾਰਨ 13 ਸਤੰਬਰ 2020 ਨੂੰ ਅਗਾ ਖ਼ਾਨ ਯੂਨੀਵਰਸਿਟੀ ਹਸਪਤਾਲ, ਕਰਾਚੀ ਵਿੱਚ 80 ਸਾਲ ਦੀ ਉਮਰ ਵਿੱਚ ਉਸਦੀ ਮੌਤ ਹੋ ਗਈ।

ਅੰਤਿਮ ਅਰਦਾਸ ਇਮਾਮ ਬਾਰਗਾਹ ਸ਼ੁਹਦਾ-ਏ-ਕਰਬਲਾ, ਅੰਚੋਲੀ ਵਿਖੇ ਕੀਤੀ ਗਈ ਅਤੇ ਉਸ ਨੂੰ ਕਰਾਚੀ ਦੇ ਵਾਦੀ-ਏ-ਹੁਸੈਨ ਕਬਰਿਸਤਾਨ ਵਿੱਚ ਦਫ਼ਨਾਇਆ ਗਿਆ।

ਹਵਾਲੇ